open-index/open-wikipedia-markdown huggingface dataset:
ჰერბერტ ბრაუნი

**ჰერბერტ ჩარლზ ბრაუნი** (; დ. 22 მაისი, 1912 — გ. 19 დეკემბერი, 2004) — ამერიკელი ქიმიკოსი. 1979 წელს, ორგანობორანზე მუშაობით მიენიჭა ნობელის პრემია ქიმიაში. 

## ბიოგრაფია
ჰერბერტ ბრაუნი 1912 წლის 22 მაისს დაიბადა ებრაელი იმიგრანტების ოჯახში. მისი ოჯახი 1914 წლის ივნისს საცხოვრებლად გადავიდა ჩიკაგოში. ჩიკაგოში სწავლისას იგი შეხვდა სარა ბაილენს, რომელზეც მოგვიანებით დაქორწინდა. 1935 წელს სწავლა განაგრძო ჩიკაგოს უნივერსიტეტში, სადაც ისწავლა ორი წლის განმავლობაში და 1936 წელს მიენიჭა ბაკალავრის წოდება. ამ წელს იგი გახდა ამერიკის კანონიერი მოქალაქე.  1937 წლის 6 თებერვალს, ბრაუნმა იქორწინა ბაილენზე. კურსის დამთავრებიდან ორი წლის შემდეგ, 1938 წელს ჩიკაგოს უნივერსიტეტისგან მიიღო დოქტორის ხარისხი. 

1939 წელს გახდა ჩიკაგოს უნივერსიტეტის ინსტრუქტორი, ამ პოზიციაზე იგი 4 წლის განმავლობაში იმყოფებოდა, შემდეგ კი აკადემიური საქმიანობა ვეინის უნივერსიტეტში, ასისტენტ-პროფესორად განაგრძო. 1947 წელს პერდუის უნივერსიტეტში გახდა არაორგანული ქიმიის პროფესორი. მას პროფესორ ემერიტუსის პოზიცია 1978 წლიდან, გარდაცვალებამდე, 2004 წლამდე ეკავა. პერდუის უნივერსიტეტში ქიმიის ლაბორატორიას, ბრაუნის გარდაცვალების შემდეგ, მისი სახელი და გვარი ეწოდა. იყო მეცნიერების საერთაშორისო აკადემიის საპატიო წევრი. 

1969 წელს დაჯილდოვდა მეცნიერების ეროვნული ჯილდოთი. 

გარდაიცვალა 2004 წლის 19 დეკემბერს, ინდიანაში, გულის შეტევით. მისი მეუღლე გარდაიცვალა 2005 წლის 29 მაისს, 89 წლის ასაკში. 

## რესურსები ინტერნეტში
*Herbert Brown biography  at the Nobel Foundation from *Les Prix Nobel*, 1979
*Herbert Brown obituary in Chemical & Engineering News
*Herbert Brown obituary in USA Today
*National Academy of Sciences Biographical Memoir
*Nobel Lecture 1979

## სქოლიო
კატეგორია:ამერიკელი ნობელის პრემიის ლაურეატები
კატეგორია:ებრაელი ნობელის პრემიის ლაურეატები
კატეგორია:ნობელის პრემიის ლაურეატები ანბანის მიხედვით
კატეგორია:ლონდონში დაბადებულები
მზია თოთლაძე

**მზია თოთლაძე** (დ. 31 დეკემბერი, 1956, თბილისი) — ქართველი პოლიტიკოსი.

1978 წელს დაამთავრა თბილისის სამედიცინო ტექნიკუმის ფარმაცევტული ფაკულტეტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „მემარჯვენე ოპოზიცია, მრეწველები, ახლები“.

## რესურსები ინტერნეტში
კატეგორია:დაბადებული 31 დეკემბერი
კატეგორია:დაბადებული 1956
კატეგორია:საქართველოს VI მოწვევის პარლამენტის წევრები
კატეგორია:თბილისში დაბადებულები
მზია
ოთარ თოიძე

**ოთარ თოიძე** (დ. 2 თებერვალი, 1948, თბილისი) — ქართველი ექიმი, მეცნიერი.

1972 წელს დაამთავრა თბილისის სახელმწიფო სამედიცინო ინსტიტუტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები “. 2008-2012 წლებში — საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი „ერთიანი ნაციონალური მოძრაობა — გამარჯვებული საქართველოსთვის“.

## რესურსები ინტერნეტში
კატეგორია:დაბადებული 2 თებერვალი
კატეგორია:დაბადებული 1948
კატეგორია:საქართველოს VI მოწვევის პარლამენტის წევრები
კატეგორია:საქართველოს VII მოწვევის პარლამენტის წევრები
კატეგორია:თბილისის სახელმწიფო სამედიცინო ინსტიტუტის კურსდამთავრებულები
კატეგორია:თბილისში დაბადებულები
ოთარ
სტავროპოლის სახელმწიფო უნივერსიტეტი

**სტავროპოლის სახელმწიფო უნივერსიტეტი** — ჩრდილოეთ კავკასიის ფედერალური ოლქის უმაღლესი საგანმანათლებლო დაწესებულება. 2012 წელს იგი რეორგანიზებული იქნა ჩრდილოეთ კავკასიის ფედერალურ უნივერსიტეტში, სტრუქტურულ ერთეულად გაწევრიანებით . სტავროპოლის სახელმწიფო უნივერსიტეტი ცნობილია კლასიკური მრავალდონიანი და მულტიდისციპლინარული განათლების მაღალი დონით.

როგორც კლასიკური უნივერსიტეტი, სტავროპოლის სახელმწიფო უნივერსიტეტი ფუნქციონირებს 1996 წლიდან. იგი შეიქმნა რუსეთის ფედერაციის მთავრობის 1996 წლის 28 თებერვლის Nგანკარგულების შესაბამისად სტავროპოლის სახელმწიფო პედაგოგიური ინსტიტუტისა და მოსკოვის სახელმწიფო სამართლის აკადემიის ფილიალის ბაზაზე, რომელიც თავის ისტორიას ხელმძღვანელობს 1930 წლიდან.

უნივერსიტეტი მოიცავდა 12 ფაკულტეტს, ფილიალებს ქალაქებში: ბუდენოვსკი, გეორგიევსკი, იზობილინი, სვეტლოგრადი; წარმომადგენლობები ჩერკესკში, ელიტაში და კისლოვოდსკში. ინფორმატიზაციის რეგიონალური ცენტრი, ინტერნეტ განათლების რეგიონალური ცენტრი, სტავროპოლის სახელმწიფო უნივერსიტეტის პედაგოგიური განათლების ინსტიტუტი და ახალი სამეცნიერო ბიბლიოთეკა. უნივერსიტეტი ასევე აქტიურად თანამშრომლობდა 25-ე გიმნაზიასთან. 

## ისტორია
როგორც კლასიკური უნივერსიტეტი, სტავროპოლის სახელმწიფო უნივერსიტეტი ფუნქციონირებს 1996 წლიდან. იგი შეიქმნა რუსეთის ფედერაციის მთავრობის 1996 წლის 28 თებერვლის No 189 განკარგულების შესაბამისად, სტავროპოლის სახელმწიფო პედაგოგიური უნივერსიტეტისა და მოსკოვის სახელმწიფო იურიდიული აკადემიის ფილიალის ბაზაზე.

1930 წლის 6 დეკემბერს, სახალხო კომისართა საბჭოს და რსფსრ-ს განათლების სახალხო კომისარიატის განკარგულების შესაბამისად, შეიქმნა სტავროპოლის აგროპედიკური ინსტიტუტი . 1932 წელს აგრო-პედაგოგიურ ინსტიტუტს ეწოდა სტავროპოლის სახელმწიფო პედაგოგიური ინსტიტუტი და 1940 წელს მას შეუერთდა სტავროპოლის მასწავლებელთა უცხო ენათა ინსტიტუტი. 

ნაცისტების ოკუპაციის დროს, 1942 წლის აგვისტოდან, სახელმწიფო პედაგოგიური ინსტიტუტი არ მუშაობდა. მისი სრულფასოვანი საგანმანათლებლო საქმიანობა 1943 წლის იანვარში დაიწყო

1958 წელს, სსრკ უმაღლესი განათლების სამინისტროს გადაწყვეტილებით, სტავროპოლის სახელმწიფო პედაგოგიური ინსტიტუტი გახდა პირველი კატეგორიის უმაღლესი სასწავლებელი. 50 წლის იუბილეს წელს (1980 წელს) ინსტიტუტს მიენიჭა ხალხთა მეგობრობის ორდენი ორდინალური პერსონალის მომზადებისა და სტუდენტთა საერთაშორისო განათლების სფეროში გაწეული დიდი მომსახურებისთვის.

1990 წელს ასოცირებული პროფესორი შაპოვალოვი აირჩიეს სტავროპოლის სახელმწიფო პედაგოგიური ინსტიტუტის რექტორად.

1993 წელს გადაკეთდა სტავროპოლის სახელმწიფო პედაგოგიურ უნივერსიტეტად, ხოლო 1996 წელს უნივერსიტეტსა და მოსკოვის სახელმწიფო სამართლის აკადემიის ფილიალის ბაზაზე შეიქმნა სტავროპოლის სახელმწიფო უნივერსიტეტი, რომლის პირველი რექტორი იყო პროფესორი შაპოვალოვი.

## რესურსები ინტერნეტში
* Официальный сайт СКФУ 
* Официальный сайт СГУ

## სქოლიო
კატეგორია: სტავროპოლის უნივერსიტეტები
კატეგორია: კავკასია
კატეგორია:უნივერსიტეტები ანბანის მიხედვით
ფუტკრები (ფილმი)

**„ფუტკრები“** () — ამერიკული სრულმეტრაჟიანი ანიმაციური ფილმი. DreamWorks Animation-სა და კინოგაერთიანება Paramount Pictures-ის ერთობლივი ნაწარმოები. პრემიერა 2007 წლის 2 ნოემბერი გაიმართა. რეჟისორი — სიმონ ჯ. სმიტი და სტივ ჰიკნერი.

## რესურსები ინტერნეტში 
* 

## სქოლიო 
კატეგორია:ინგლისურენოვანი ფილმები
კატეგორია:პიქსარის ანიმაციური ფილმები
კატეგორია:2007 წლის ანიმაციური ფილმები
კატეგორია:ამერიკული ანიმაციური ფილმები
კატეგორია:DreamWorks Animation-ის ფილმები
გია თორთლაძე

**გიორგი (გია) თორთლაძე** (დ. 12 ივლისი, 1960, თბილისი) — ქართველი არქეოლოგი, მეცნიერი, პოლიტიკოსი, სპორტსმენი.

1983 წელს დაამთავრა თბილისის სახელმწიფო უნივერსიტეტის ისტორიის ფაკულტეტი, ხოლო 1986 წელს — ასპირანტურა. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “. 2008-2012 წლებში — საქართველოს მე-7 მოწვევის პარლამენტის წევრი პარტიული სიით , საარჩევნო ბლოკი „გაერთიანებული ოპოზიცია (ეროვნული საბჭო, მემარჯვენეები)“.

## რესურსები ინტერნეტში
კატეგორია:დაბადებული 12 ივლისი
კატეგორია:დაბადებული 1960
კატეგორია:საქართველოს VI მოწვევის პარლამენტის წევრები
კატეგორია:საქართველოს VII მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
გია
2018 წლის სომხეთის რევოლუცია

**2018 წლის სომხეთის რევოლუცია** (სომხეთში ყველაზე ხშირად ცნობილია როგორც #*მერჟისერჟინ* (სომხ. ՄերժիրՍերժին), რაც ნიშნავს „#უარვყოფთსერჟს“) —  ანტისამთავრობო საპროტესტო გამოსვლები სომხეთში 2018 წლის აპრილიდან მაისამდე, რომელსაც სათავეში ედგა სომხეთის პარლამენტის წევრი ნიკოლ ფაშინიანი (პარტია საზოგადოებრივი ხელშეკრულების ლიდერი). საპროტესტო აქციები და მსვლელობები თავდაპირველად სერჟ სარქისიანის ზედიზედ მესამე ვადით არჩევის საპასუხოდ იყო, რომელიც სომხეთის მთავრობის ყველაზე ძლიერ ფიგურას წარმოადგენდა. ფაშინიანმა რევოლუციას **ხავერდოვანი რევოლუცია** უწოდა. 

22 აპრილს, ფაშინიანი დააპატიმრეს, 23 აპრილს გაათავისუფლეს, იმავე დღეს, როდესაც სარქისიანმა თანამდებობა დატოვა და თქვა: „მე ვცდებოდი, ხოლო ნიკოლ ფაშინიანი კი მართალი იყო“. ზოგიერთი ამ მოვლენას მოიხსენიებს როგორც მშვიდობიან რევოლუციას, რომელიც პოსტსაბჭოთა სივრცის სხვა ქვეყნებშიც მომხდარა. 

28 აპრილისთვის სომხეთის პარლამენტის ყველა ოპოზიციურმა პარტიამ განაცხადა, რომ მხარს დაუჭერენ ფაშინიანის კანდიდატურას. 1-ელ მაისს დაინიშნა კენჭისყრა ეროვნულ ასამბლეაში; ფაშინიანის პრემიერ-მინისტრად არჩევისთვის, რომელსაც 53 ხმა სჭირდებოდა. მას მოუწევდა რესპუბლიკური პარტიის მინიმუმ ექვსი წევრის ხმის მოპოვება. ფაშინიანი ერთადერთი კანდიდატი იყო, ვინც ხმის მისაცემად გამოცხადდა. ფაშინიანი 59 ხმით აირჩიეს პრემიერ მინისტრად. 

## წინაპირობა 
2012–2017 წლებში სომხეთის მთავრობისადმი ნდობის დონე (25%) და სასამართლო სისტემისადმი (29%) მკვეთრად დაბალი იყო მეზობელ სახელმწიფოებთან შედარებით. 

## სარქისიანის წარდგენა პრემიერ მინისტრის პოსტზე 
დემონსტრაციები და საპროტესტო აქციები დაიწყო 2018 წლის მარტში, როდესაც რესპუბლიკური პარტიის წევრები არ გამორიცხავდნენ სერჟ სარქისიანის პრემიერ მინისტრის პოსტზე წარდგენის ვარიანტს. ეს ნიშნავდა, რომ სარქისიანი მეთაური 2007 წლის მარტის შემდეგ იქნებოდა (როგორც პრემიერ მინისტრი, ან პრეზიდენტი). მან 2015 წელს შეიტანა ცვლილებები კონსტიტუციაში, რათა მოეხსნა ვადები და კიდევ ერთხელ გაემარჯვა არჩევნებში.

მომიტინგეებმა პირობა დადეს, რომ 14 აპრილს დაბლოკავდნენ პარტიის შტაბს, სადაც ლიდერები აპირებდნენ შეკრებილიყვნენ სერჟ სარქისიანის პრემიერ მინისტრად ოფიციალურად წარსადგენად. რესპუბლიკურმა პარტიამ შეხვედრა გამართა დედაქალაქ ერევანში, ღია ცის ქვეშ და ერთხმად დაუჭირა მხარი სერჟ სარქისიანის პრემიერ მინისტრის თანამდებობაზე ოფიციალურად წარდგენას. *აყვავებულმა სომხეთის პარტიამ* რესპუბლიკურ პარტიას მხარი დაუჭირა. 

## გამოხმაურებები 
პარტიის თავისუფალი დემოკრატების ლიდერი და ყოფილი დეპუტატი ხაჩატურ ქობობელიანი დაესწრო საპროტესტო გამოსვლებს და გამოხატა მხარდაჭერა ქმედებების მიმართ. ბევრმა ხელოვანმა გამოსვლებს მხარი დაუჭირა, მათ შორის იყო სერჟ თანქიანიც, რომელმაც აქტივისტებს მიმართა, რომ ერთპარტიული სისტემის წინააღმდეგ ებრძოლათ. სომხური დიასპორის ზოგიერთმა ორგანიზაციამ, კერძოდ ევროპის სომეხთა კონგრესმა, ასევე გამოხატეს მხარდაჭერა ოპოზიციის მიმართ.

## სქოლიო 
კატეგორია:XXI საუკუნის რევოლუციები
კატეგორია:სომხეთის რევოლუციები
სანდრო თაბაგარი

**სანდრო თაბაგარი** (დ. 18 იანვარი, 1964, საჩხერე) — ქართველი ეკონომისტი, პოლიტიკოსი.

1987 წელს დაამთავრა თბილისის სახელმწიფო უნივერსიტეტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები “.

## რესურსები ინტერნეტში
კატეგორია:დაბადებული 18 იანვარი
კატეგორია:დაბადებული 1964
კატეგორია:საქართველოს VI მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:საჩხერეში დაბადებულები
სანდრო
კატეგორია:ქართველი ეკონომისტები
მხოლოდ ლელასთან

**მხოლოდ ლელასთან** — ქართული ტელეგადაცემა მთავარი არხის ეთერში. ეთერში პირველად 2020 წლის 17 სექტემბერს გავიდა. გადაცემის წამყვანია ლელა წურწუმია.

## რესურსები ინტერნეტში
* გადაცემა მთავარი არხის ოფიციალურ საიტზე

კატეგორია:მთავარი არხი
ყირგიზეთის საპროტესტო აქციები (2020)

300px|მინი
**ყირგიზეთის საპროტესტო აქციები** — საპროტესტო აქციების სერია, რომელიც დაიწყო 2020 წლის 5 ოქტომბერს ყირგიზეთის ტერიტოტრიაზე და დასრულდა 15 ოქტომბერს პრეზიდენტ სოორონბაი ჟეენბეკოვის გადადგომით. აქციების მონაწილეები აპროტესტებდნენ საპარლამენტო არჩევნების შედეგებს. 

## წინარე ისტორია
ყირგიზეთში XXI საუკუნეში ორი რევოლუცია მოხდა: 2005 წელს ტიტების რევოლუცია და 2010 წლის რევოლუცია.

## ქრონოლოგია
### 5 ოქტომბერი
5 ოქტომბერს ბიშკეკის ცენტრში დაიწყო საპროტესტო აქციები 4 ოქტომბერს გამართული საპარლამენტო არჩევნების წინასწარი შედეგების გამოქვეყნების შემდეგ.

### 6 ოქტომბერი
ყირგიზეთში საპროტესტო აქციაზე მომხდარი დაპირისპირების შედეგად ერთი ადამიანი დაიღუპა, 590 კი დაშავდა, ხოლო მოგვიანებით ყირგიზეთის პარლამენტის საგანგებო სხდომაზე ქვეყნის პრემიერ-მინისტრის მოვალეობის შემსრულებლად სადირ ჟაპაროვი დაამტკიცეს. სადირ ჟაპაროვი გასამართლებული იყო, კოლონიაში იხდიდა სასჯელს და ბიშკეკში არეულობის შემდეგ გაათავისუფლეს.

### 9 ოქტომბერი
ყირგიზეთის პრეზიდენტმა, სოორონბაი ჟეენბეკოვმა დედაქალაქ ბიშკეკში საგანგებო მდგომარეობა გამოაცხადა. მან ასევე სამხედრო ტექნიკისა და ჯარის შეყვანის განკარგულება გასცა ბლოკ-პოსტების მოწყობისთვის, შეიარაღებული შეტაკებების აღსაკვეთად, მართლწესრიგის უზრუნველსაყოფად და მშვიდობიანი მოსახლეობის დასაცავად. საგანგებო მდგომარეობა დღეს საღამოს 20:00 საათიდან ამოქმედდება და 21 ოქტომბრამდე გაგრძელდება.

### 10 ოქტომბერი
ქვეყნის პარლამენტმა მთავრობის მეთაურის თანამდებობაზე სადირ ჟაპაროვის კანდიდატურას ერთხმად დაუჭირა მხარი. საკანონმდებლო ორგანომ ასევე დაამტკიცა ყირგიზეთის მინისტრთა კაბინეტის შემადგენლობაც.

### 15 ოქტომბერი
ყირგიზეთის პრეზიდენტმა, სოორონბაი ჟეენბეკოვმა ქვეყანაში მიმდინარე საპორტესტო გამოსვლების ფონზე, გადადგომის შესახებ განაცხადა. პრეზიდენტის მოვალეობის შემსრულებელი გახდა ყირგიზეთის პარლამენტის თავმჯდომარე კანატბეკ ისაევი, თუმცა რამდენიმე საათში კონსტიტუციით დაკისრებული მოვალეობის შერულებაზე უარი განაცხადა და პრეზიდენტის მოვალეობის შემსრულებელი გახდა სადირ ჟაპაროვი.

## სქოლიო
კატეგორია:ყირგიზეთის ისტორია
ვალერიან იზორია

**ვალერიან (ვალერი) იზორია** (დ. 1 აპრილი, 1948 , სოფელი კირცხი, ჩხოროწყუს რაიონი) — ქართველი თანამდებობის პირი, ისტორიკოსი, პედაგოგი, პოლიტიკოსი.

1973 წელს დაამთავრა  თბილისის ალექსანდრე პუშკინის სახელობის პედაგოგიური ინსტიტუტის ისტორიის ფაკულტეტი. 2004-2008 წლებში იყო საქართველოს მე-6 მოწვევის პარლამენტის წევრი (ჩხოროწყუს მაჟორიტარი), საარჩევნო ბლოკი: საინიციატივო ჯგუფი .

## რესურსები ინტერნეტში
## სქოლიო
კატეგორია:დაბადებული 1 აპრილი
კატეგორია:დაბადებული 1948
კატეგორია:საქართველოს VI მოწვევის პარლამენტის წევრები
კატეგორია:თბილისის პედაგოგიური ინსტიტუტის კურსდამთავრებულები
კატეგორია:ჩხოროწყუს მუნიციპალიტეტში დაბადებულები
ვალერიან
გიორგი იმნაძე

**გიორგი იმნაძე** (დ. 17 ივლისი, 1972, თბილისი) — ქართველი პოლიტიკოსი, სოფლის მეურნეობის მუშაკი.

1996 წელს დაამთავრა საქართველოს აგრარული უნივერსიტეტის სატყეო-სამეურნეო ფაკულტეტი. 2005-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები “.  2008-2012 წლებში — საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“.

## რესურსები ინტერნეტში
კატეგორია:დაბადებული 12 ივლისი
კატეგორია:დაბადებული 1972
კატეგორია:საქართველოს VI მოწვევის პარლამენტის წევრები
კატეგორია:საქართველოს VII მოწვევის პარლამენტის წევრები
კატეგორია:თბილისში დაბადებულები
გიორგი
სამხრეთ ოსეთის დროებითი ადმინისტრაციულ-ტერიტორიული ერთეული

**ყოფილი სამხრეთ ოსეთის ტერიტორიაზე დროებითი ადმინისტრაციულ-ტერიტორიული ერთეული** — ყოფილი განსაკუთრებული ადმინისტრაციულ-ტერიტორიული ერთეული საქართველოში. მოიცავდა ყოფილი სამხრეთ ოსეთის ავტონომიური ოლქის (გაუქმდა 1991 წელს ზ. გამსახურდიას მიერ) ტერიტორიას. შეიქმნა საქართველოს პარლამენტის 2007 წლის 8 მაისის დადგენილებით (თავმჯდომარე — ნ. ბურჯანაძე). 10 მაისს საქართველოს პრეზიდენტის ბრძანებით ჩამოყალიბდა მისი ადმინისტრაცია (ე.წ. **სამხრეთ ოსეთის ადმინისტრაცია**).

ადმინისტრაციის ფუნქციებს წარმოადგენს ყოფილი ოლქისათვის საქართველოს სახელმწიფოს ფარგლებში ავტონომიური სტატუსის განსაზღვრისა და ფართო პოლიტიკური თვითმმართველობის მინიჭების მიზნით, ადგილობრივი პოლიტიკური ძალებისა და საზოგადოების სახელით მოლაპარაკების წარმოება საქართველოს ხელისუფლებასთან; მის ტერიტორიაზე კანონიერებისა და მართლწესრიგის დაცვის უზრუნველყოფა; აქ მცხოვრები პირებისა და ეთნიკური ჯგუფების უფლებებისა და თავისუფლებების, აგრეთვე მათი ინტერესების დაცვა; ადგილობრივი ინფრასტრუქტურის რეაბილიტაციის ხელშეწყობა, დროებითი ადმინისტრაციულ-ტერიტორიული ერთეულის სოციალურ-ეკონომიკური განვითარების პროგრამების შემუშავება და განხორციელება და სხვ. ადმინისტრაცია განლაგებული იყო სოფელ ქურთაში, 2008 წლის რუსეთ-საქართველოს ომის შემდეგ დევნილობაში იმყოფება თბილისში.

2025 წლის 17 ნოემბრის, საქართველოს პარლამენტის გადაწყვეტილებით, ყოფილი სამხრეთ ოსეთის ავტონომიური ოლქის ტერიტორიაზე დროებითი ადმინისტრაციულ-ტერიტორიული ერთეული 2026 წლის 1 იანვარს გაუქმდა.

## თვითმმართველი ერთეულები 
## რესურსები ინტერნეტში 
## სქოლიო 
*
ჯემალ ინაიშვილი

**ჯემალ ინაიშვილი** (დ. 11 ნოემბერი, 1962, ქობულეთი) — ქართველი თანამდებობის პირი, ინჟინერი, პოლიტიკოსი.

1985 წელს დაამთავრა შრომის წითელი დროშის ორდენოსანი, ვ.ი. ლენინის სახელობის საქართველოს პოლიტექნიკური ინსტიტუტის სამშენებლო ფაკულტეტი. მოსკოვის კვების მრეწველობის სახელმწიფო საკავშირო დაუსწრებელი ინსტიტუტი, სპეციალობით-სასურსათო საქონლის მრეწველობის ეკონომიკა და ორგანიზაცია. 2004-2008 წლებში იყო საქართველოს მე-6 მოწვევის პარლამენტის წევრი (ბათუმის მაჟორიტარი), საარჩევნო ბლოკი: „ნაციონალური მოძრაობა - დემოკრატები “.

## რესურსები ინტერნეტში
კატეგორია:დაბადებული 11 ნოემბერი
კატეგორია:დაბადებული 1962
კატეგორია:საქართველოს VI მოწვევის პარლამენტის წევრები
კატეგორია:საქართველოს პოლიტექნიკური ინსტიტუტის კურსდამთავრებულები (1985)
კატეგორია:ქობულეთში დაბადებულები
ჯემალ
კატეგორია:ცოცხალი ადამიანები
მამუკა კაციტაძე

**მამუკა კაციტაძე** (დ. 9 თებერვალი, 1966, თბილისი) — ქართველი ინჟინერი, იურისტი, პოლიტიკოსი.

1990 წელს დაამთავრა საქართველოს ტექნიკური უნივერსიტეტი საავტომობილო გზების ინჟინერ-მშენებლის სპეციალობით  და 2003 წელს — ამავე უნივერსიტეტის სამართალმცოდნეობის ფაკულტეტი სამართალმცოდნის სპეცილაობით, იურისტის კვალიფიკაციით. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „მემარჯვენე ოპოზიცია, მრეწველები, ახლები“. 2008-2012 წლებში — საქართველოს მე-7 მოწვევის პარლამენტის წევრი პარტიული სიით , საარჩევნო ბლოკი „გაერთიანებული ოპოზიცია (ეროვნული საბჭო, მემარჯვენეები)“.

## რესურსები ინტერნეტში
კატეგორია:დაბადებული 9 თებერვალი
კატეგორია:დაბადებული 1966
კატეგორია:საქართველოს VI მოწვევის პარლამენტის წევრები
კატეგორია:საქართველოს VII მოწვევის პარლამენტის წევრები
კატეგორია:საქართველოს ტექნიკური უნივერსიტეტის კურსდამთავრებულები (1990)
კატეგორია:თბილისში დაბადებულები
მამუკა
ჩეჩნეთ-ინგუშეთის ისტორიის, ენისა და ლიტერატურის სამეცნიერო-კვლევითი ინსტიტუტი

მინი

**ჩეჩნეთ-ინგუშეთის ისტორიის, ენისა და ლიტერატურის სამეცნიერო კვლევითი ინსტიტუტი** — შეიქმნა გროზნოში 1931 წელს ცნობილი ჩეჩენი მეცნიერის, მწერლის, საზოგადო და სახელმწიფო მოღვაწის ხალიდ ოშაევის ინიციატივით, რომელიც ასევე გახდა ინსტიტუტის პირველი ხელმძღვანელი. 1957-1958 წლებში ინსტიტუტის დირექტორი იყო დოშლუკო მალსაგოვი, ხოლო 1958-1971 წლებში — აბდულხალიმ სალამოვი.

## ისტორია
1934 წელს, ინგუშეთისა და ჩეჩნეთის გაერთიანების შემდეგ, სამეცნიერო-კვლევითი ინსტიტუტები (ინგუშეთის სამეცნიერო-კვლევითი ინსტიტუტი და ჩეჩნეთის სამეცნიერო-კვლევით ინსტიტუტი) გაერთიანდა და შეიქმნა ჩეჩნეთ-ინგუშეთის ისტორიის, ენის, ლიტერატურისა და ხელოვნების სამეცნიერო-კვლევითი ინსტიტუტი.

ინგუშეთის სამეცნიერო-კვლევითი ინსტიტუტის ფონდები სამეცნიერო ბიბლიოთეკით, რომელიც 7000 ტომს ითვლიდა, დარჩა ქალაქ ორჯონიკიძეში.

1930 წელს ზაურბეკ მალსაგოვი დაინიშნა ჩეჩნეთ-ინგუშეთის ისტორიის, ენის, ლიტერატურისა და ხელოვნების სამეცნიერო-კვლევითი ინსტიტუტის პირველ დირექტორად. 1935 წელს საიდ-ბეი არსანოვი დაინიშნა ინსტიტუტის დირექტორად, რომელიც მუშაობდა 1937 წლის ნოემბრამდე. 1938-1944 წლებში პერიოდულად ინსტიტუტს ხელმძღვანელობენ ოსმან დოლაკოვი, მარიამ ჩენტიევა, იბრაგიმ ოზდოევი და დოშლუკო ალსაგოვი.

13 წლიანი გადასახლების შემდეგ (ინგუშებისა და ჩეჩნების დეპორტაცია), 1957 წელს აღდგა ჩეჩნეთ-ინგუშეთის ასსრ, ამავე წლის 7 ივნისს კი — ისტორიის, ენის, ლიტერატურისა და ხელოვნების სამეცნიერო-კვლევითი ინსტიტუტი. მისი აღდგენის ორგანიზებაში ყველაზე აქტიური მონაწილეობა მიიღო მალსაგოვმა.

ინსტიტუტის განვითარების პირველი წლები იყო ნათელი და ნაყოფიერი. გამოიცა სამეცნიერო შრომები ინგუშთა ისტორიის, ფილოლოგიის, კულტურის, ეკონომიკის შესახებ.

მალსაგოვი ინსტიტუტს ხელმძღვანელობდა 1958 წლამდე. 1958-1970 წლებში ჩეჩნეთ-ინგუშეთის ისტორიის, ენისა და ლიტერატურის სამეცნიერო კვლევითი ინსტიტუტს ხელმძღვანელობს სალამოვ  ასხაბოვიჩს. 

1970-დან 1991 წლამდე ინსტიტუტის დირექტორები იყვნენ  ბაიბულატოვი, მანკიევი და აკაევი.

1970-1990 წლებში ინსტიტუტი მდებარეობდა პეტრე კოსენკოს სახლში. ინსტიტუტს ჰქონდა დიდი ბიბლიოთეკა, რომელშიც შედიოდა დიდი რაოდენობით უნიკალური ისტორიული დოკუმენტები. ინსტიტუტმა არსებობა შეწყვიტა 1995 წელს, ჩეჩნეთის პირველი ომის დაწყების შემდეგ. ბრძოლის დროს განადგურდა ინსტიტუტის საბიბლიოთეკო ფონდი.

## ლიტერატურა
* Майрбек Ошаев. О Халиде Дудаевиче Ошаеве // Вестник «Лам». — 2001. — № 6 (август).

## რესურსები ინტერნეტში
* Историческая справка  

კატეგორია:ჩეჩნეთის უნივერსიტეტები
ჩეჩნეთის სახელმწიფო პედაგოგიური უნივერსიტეტი

**ჩეჩნეთის სახელმწიფო პედაგოგიური უნივერსიტეტი** — ქალაქ გროზნოში მდებარე უმაღლესი პედაგოგიური საგანმანათლებლო დაწესებულება. გაიხსნა 1980 წელს.

## ისტორია
ჩეჩნეთის სახელმწიფო პედაგოგიური ინსტიტუტი დაარსდა 1980 წლის 28 ნოემბერს ჩეჩნეთ-ინგუშეთის ავტონომიურ საბჭოთა სოციალისტურ რესპუბლიკაში, რსფსრ მინისტრთა საბჭოს განკარგულებით.

თავდაპირველად მას ჩეჩნურ-ინგუშეთის სახელმწიფო პედაგოგიურ ინსტიტუტს უწოდებდნენ. პედაგოგიურ მეცნიერებათა კანდიდატი, პროფესორი მუხარი უმაროვი, რომელიც რესპუბლიკაში ცნობილია, როგორც საზოგადოებრივი განათლების ერთ-ერთი ორგანიზატორი, რომელიც ადრე მრავალი წლის განმავლობაში ხელმძღვანელობდა განათლების სამინისტროს, დაინიშნა ჩეჩნეთ-ინგუშეთის ასსრ მესამე უმაღლესი საგანმანათლებლო დაწესებულების რექტორად.

სტუდენტების პირველი ჩარიცხვა ჩატარდა 1981 წელს შემდეგ სპეციალობებზე:
* ფიზკულტურა;
* რუსული ენა და ლიტერატურა ეროვნულ სკოლაში;
* პედაგოგიკა და დაწყებითი განათლების მეთოდები;
* ფიზიკა და მათემატიკა;
* ზოგადი ტექნიკური დისციპლინები და შრომა.
შემდეგ წლებში გაიხსნა ახალი სპეციალობები, მათ შორის:
* სკოლამდელი აღზრდის პედაგოგიკა და ფსიქოლოგია;
* სახვითი ხელოვნება და ხატვა;
* ქიმია და ბიოლოგია.

უნივერსიტეტის სტუდენტები ძირითადად რესპუბლიკის სოფლის სკოლების კურსდამთავრებულები იყვნენ. კარგად აღჭურვილი საგანმანათლებლო შენობები და საერთო საცხოვრებლები, მაღალკვალიფიციური პედაგოგიური პერსონალი საშუალებას აძლევდა უნივერსიტეტს წარმატებით მოემზადებინა ეროვნული მაღალკვალიფიციური პერსონალი რეგიონის განათლების სისტემისთვის.

1991 წელს რესპუბლიკაში დაწყებულმა დესტრუქციულმა პროცესებმა და შემდგომმა სამხედრო მოქმედებებმა ვერ იმოქმედებდა უნივერსიტეტის საქმიანობაზე. რამდენიმე წლის განმავლობაში ინსტიტუტი იზოლირებული აღმოჩნდა რუსეთის საგანმანათლებლო სივრცისგან. სინამდვილეში, მხოლოდ ბოლო წლებში ინსტიტუტს, რესპუბლიკის სხვა უნივერსიტეტების მსგავსად, ჰქონდა სრულფასოვანი საქმიანობის განხორციელების შესაძლებლობა და რუსეთის საგანმანათლებლო სფეროში შესვლის უფლება.

1995 წლის 17 აპრილს უნივერსიტეტს ეწოდა ჩეჩნეთის სახელმწიფო პედაგოგიური ინსტიტუტი. რექტორად დაინიშნა ფილოლოგიის დოქტორი, პროფესორი ბექხან ხაზბულატოვი, რომელიც უნივერსიტეტს ხელმძღვანელობდა 17 წელზე მეტი ხნის განმავლობაში.

რუსეთის ფედერაციის განათლებისა და მეცნიერების სამინისტროს 2011 წლის 23 მაისის ბრძანებით გადაკეთდა უმაღლესი პროფესიული განათლების ფედერალური სახელმწიფო საბიუჯეტო დაწესებულება - ჩეჩნეთის სახელმწიფო პედაგოგიური ინსტიტუტი.

2013 წლის 1 მარტიდან უნივერსიტეტს ხელმძღვანელობს ფილოსოფიის კანდიდატი, ასოცირებული პროფესორი ხოჟ-ახმედ ხალადოვი.

## სტრუქტურა
ჩეჩნეთის სახელმწიფო პედაგოგიური უნივერსიტეტის სტრუქტურას აყალიბებს 2 ინსტიტუტი და 4 ფაკულტეტი. ინსტიტუტი ახორციელებს უმაღლესი განათლების 23 ძირითად საგანმანათლებლო პროგრამას, ტრენინგის ექვს მიმართულებას და 3 დამატებით პროფესიულ პროგრამას. სტუდენტთა კონტინგენტი 5500-ზე მეტი ადამიანია, მათ შორის 3000-ზე მეტი სრულ განაკვეთზე მყოფი სტუდენტი.
ინსტიტუტი უზრუნველყოფს საგანმანათლებლო მომსახურებას 35 მთავარ ლიცენზირებულ სპეციალობაში და სასწავლო პროფილებში.

## რესურსები ინტერნეტში
* 
* 
* 
* 

კატეგორია: ჩეჩნეთის უნივერსიტეტები
კატეგორია: კავკასია
კატეგორია:უნივერსიტეტები ანბანის მიხედვით
გიორგი კენჭაძე

**გიორგი კენჭაძე** (დ. 28 ივნისი, 1971, თბილისი — გ. 28 ივლისი, 2008) — ქართველი პოლიტიკოსი.

დაამთავრა თბილისის მსუბუქი მრეწველობის ინსტიტუტი. 2004 წლის 22 აპრილიდან 10 აგვისტომდე იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები“.

## რესურსები ინტერნეტში 
კატეგორია:დაბადებული 28 ივნისი
კატეგორია:დაბადებული 1971
კატეგორია:გარდაცვლილი 28 ივლისი
კატეგორია:გარდაცვლილი 2008
კატეგორია:საქართველოს VI მოწვევის პარლამენტის წევრები
კატეგორია:თბილისის მსუბუქი მრეწველობის ინსტიტუტის კურსდამთავრებულები
კატეგორია:თბილისში დაბადებულები
გიორგი
ირაკლი კენჭოშვილი

**ირაკლი კენჭოშვილი** (დ. 29 ოქტომბერი, 1936, ქუთაისი) — ქართველი მეცნიერი, პოლიტიკოსი, ფილოლოგი.

1960 წელს დაამთავრა სტალინის სახელობის თბილისის სახელმწიფო უნივერსიტეტის (ამჟამად ივანე ჯავახიშვილის სახელობის) დასავლეთ ევროპის ენებისა და ლიტერატურის ფაკულტეტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები “. 2008-2012 წლებში — საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“.

## რესურსები ინტერნეტში
კატეგორია:დაბადებული 29 ოქტომბერი
კატეგორია:დაბადებული 1936
კატეგორია:საქართველოს VI მოწვევის პარლამენტის წევრები
კატეგორია:საქართველოს VII მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ქუთაისში დაბადებულები
ირაკლი
სადირ ჟაპაროვი

**სადირ ჟაპაროვი** (დ. 6 დეკემბერი, 1968, ყირგიზეთის სსრ, სსრკ) — ყირგიზი იურისტი და პოლიტიკოსი. ყირგიზეთის პრეზიდენტი 2021 წლის 28 იანვარიდან. 2020 წლის 14 ოქტომბრიდან არის ყირგიზეთის პრემიერ-მინისტრი. 2005-2013 წლებში იყო ყირგიზეთის პარლამენტის წევრი. არის პოლიტიკური პარტია „მეკენჩილის“ წევრი. 2021 წლის საპრეზიდენტო არჩევნებში მიიღო ხმათა 79,20% (1 105 248 ხმა).   

## პირადი ცხოვრება
ჰყავს მეუღლე და ოთხი შვილი.

## სქოლიო
კატეგორია:დაბადებული 6 დეკემბერი
კატეგორია:დაბადებული 1968
კატეგორია:ყირგიზეთის პრემიერ-მინისტრები
კატეგორია:ყირგიზეთის პრეზიდენტები
კატეგორია:ცოცხალი ადამიანები
ბეჟან კალანდაძე

**ბეჟან (ჟანი) კალანდაძე** (დ. 7 აგვისტო, 1977, თბილისი — გ. 9 მაისი, 2005) — ქართველი იურისტი, პოლიტიკოსი.

2001 წელს დაამთავრა საქართველოს ტექნიკური უნივერსიტეტის სამართალმცოდნეობის ფაკულტეტი. 2004 წლის 22 აპრილიდან — 26 ოქტომბრამდე იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები“, 2004-2005 წლებში საქართველოს პრეზიდენტის რწმუნებული გურიის მხარეში.

ჟანი კალანდაძე 2005 წლის 9 მაისს ოზურგეთიდან თბილისში მიმავალი, სოფელ ოსიაურთან ავტოკატასტროფაში დაიღუპა.

## რესურსები ინტერნეტში
## სქოლიო
კატეგორია:დაბადებული 7 აგვისტო
კატეგორია:დაბადებული 1977
კატეგორია:გარდაცვლილი 9 მაისი
კატეგორია:გარდაცვლილი 2005
კატეგორია:საქართველოს VI მოწვევის პარლამენტის წევრები
კატეგორია:საქართველოს ტექნიკური უნივერსიტეტის კურსდამთავრებულები (2001)
კატეგორია:თბილისში დაბადებულები
ბეჟან
იოსებ კარდანახიშვილი

**იოსებ კარდანახიშვილი** (დ. 9 მაისი, 1959) — ქართველი მეან-გინეკოლოგი.

1985 წელს დაამთავრა ალმათის სახელმწიფო სამედიცინო ინსტიტუტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “.

## რესურსები ინტერნეტში
კატეგორია:დაბადებული 9 მაისი
კატეგორია:დაბადებული 1959
კატეგორია:ქართველი მეან-გინეკოლოგები
კატეგორია:საქართველოს VI მოწვევის პარლამენტის წევრები
იოსებ
ნინო კალანდაძე (პოლიტიკოსი)

**ნინო კალანდაძე** (დ. 11 მარტი, 1977, თბილისი) — ქართველი დიპლომატი, თანამდებობის პირი, იურისტი, პოლიტიკოსი.

დაამთავრა თბილისის სახელმწიფო უნივერსიტეტი, ხოლო 2002 წელს მანჰაიმის უნივერსიტეტი სამართალმცოდნეობის სპეციალობით. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები “.

## რესურსები ინტერნეტში
კატეგორია:დაბადებული 11 მარტი
კატეგორია:დაბადებული 1977
კატეგორია:საქართველოს VI მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
ნინო
კატეგორია:ცოცხალი ადამიანები
ელდარ კვერნაძე

**ელდარ კვერნაძე** (დ. 16 ივლისი, 1944, ზესტაფონი) — ქართველი მეცნიერი, პოლიტიკოსი, სოფლის მეურნეობის მუშაკი.

1972 წელს დაამთავრა  საქართველოს სასოფლო-სამეურნეო ინსტიტუტის ეკონომიკა-ორგანიზაციის ფაკულტეტი და 1977 წელს — ასპირანტურა. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები“. 2008-2012 წლებში — საქართველოს მე-7 მოწვევის პარლამენტის წევრი პარტიული სიით , საარჩევნო ბლოკი „ერთიანი ნაციონალური მოძრაობა — გამარჯვებული საქართველოსთვის“.

## რესურსები ინტერნეტში
კატეგორია:დაბადებული 16 ივლისი
კატეგორია:დაბადებული 1944
კატეგორია:საქართველოს VI მოწვევის პარლამენტის წევრები
კატეგორია:საქართველოს VII მოწვევის პარლამენტის წევრები
კატეგორია:საქართველოს სასოფლო-სამეურნეო ინსტიტუტის კურსდამთავრებულები
კატეგორია:ზესტაფონში დაბადებულები
ელდარ
კიბერსპორტი

[მინი|250პქ|[League of Legends World Championship — ყოველწლიური შეჯიბრი, რომელიც ერთ-ერთი ყველაზე პოპულარულია მსოფლიოში.]]
**კიბერსპორტი** (აგრეთვე ცნობილია როგორც **ელექტრონული სპორტი**, **კომპიუტერული სპორტი** და **ე-სპორტი** (, **eSports**) — სპორტული შეჯიბრის სახეობა, რომელიც დაფუძნებულია ვიდეო თამაშებზე. ხშირად, კიბერსპორტი იღებს ორგანიზებული მრავალმოთამაშიანი ვიდეო თამაშების შეჯიბრების სახეს, განსაკუთრებით დახელოვნებულ მოთამაშეთა შორის, ინდივიდუალურად ან ჯგუფურად.

მიუხედავად იმისა, რომ ორგანიზებული შეჯიბრები დიდი ხანია, რაც ვიდეო თამაშების კულტურის ნაწილია, ისინი ძირითადად ტარდებოდა მოყვარულ მონაწილეებს შორის 2000-იანი წლების ბოლომდე. კიბერსპორტის აღმასვლა დაიწყო 2010-იანი წლების დასაწყისში, რამაც განაპირობა მაყურებელთა რაოდენობისა და და ფულადი პრიზების ზრდა.

კიბერსპორტთან ასოცირდება ვიდეო თამაშების ჟანრები როგორებიცაა მრავალმოთამაშიანი ონლაინ საბრძოლო არენა (MOBA), პირველი პირის შუტერი (FPS), ორთაბრძოლა, ბანქო, სამეფო ბრძოლა და რეალური დროის სტრატეგია (RTS). პოპულარული კიბერსპორტული ფრენჩაიზებია „League of Legends“, „Dota“, „Counter-Strike“, „Overwatch“, „Super Smash Bros.“, „StarCraft“ და სხვები. „League of Legends World Championship“, „Dota 2 International, „Evolution Championship Series“ (EVO) და „Intel Extreme Masters“ ითვლება ყველაზე პოპულარულ ტურნირებად თანამედროვე კიბერსპორტში.

მიუხედავად იმისა, რომ კიბერსპორტის ლეგიტიმურობა როგორც წმინდაწყლის სპორტული შეჯიბრი კითხვისნიშნის ქვეშ რჩება, აზიაში, სხვადასხვა მრავალეროვნულ შეჯიბრებში იგი ტრადიციული სპორტის სახეობებთან ერთად იქნა წარდგენილი. აქედან გამომდინარე, საერთაშორისო ოლიმპიურმა კომიტეტიმა განიხილა მისი შეყვანა მომავალ ოლიმპიურ თამაშებში.

2010-იან წლების ბოლოს კიბერსპორტის მაყურებელთა რაოდენობამ 454 მილიონი ადამიანი შეადგინა, ხოლო შემოსავალი 1 მილიარდ აშშ დოლარამდე გაიზარდა. კიბერსპორტის პოპულარობას ხელი დიდად შეუწყო სტრიმინგული სერვისების ხელმისაწვდომობამ, ისეთების როგორებიცაა YouTube და Twitch. კიბერსპორტს პოპულარიზაციას თავდაპირველად აზიაში, კერძოდ ჩინეთსა და სამხრეთ კორეაში უწევდნენ. ამ უკანასკნელს, 2000 წლიდან უკვე ჰყავს პროფესიონალი კიბერსპორტსმენები. კიბერსპორტი ნაკლებად განვითარებული სფეროა იაპონიაში, რადგანაც ქვეყანაში აკრძალულია აზარტული თამაშები, კანონი აზარტული თამაშების შესახებ უმეტესწილად კრძალავს ფასიანი პროფესიონალური სათამაშო ტურნირების ჩატარებას. აზიის გარდა, კიბერსპორტი პოპულარულია ევროპასა და ამერიკაში, სადაც ტარდება ფართომასშტაბიანი შეჯიბრები. რუსეთში კიბერსპორტი სპორტის ოფიციალურ სახეობადაა აღიარებული.

## რესურსები ინტერნეტში 
* The Rise of Competitive Gaming & E-Sports  — ვიდეო მომზადებულია „Off Book“-ის მიეტრ

## სქოლიო
კატეგორია:კიბერსპორტი
კატეგორია:ვიდეო თამაშების კულტურა
რომან კობახიძე

**რომან კობახიძე** (დ. 14 მაისი, 1949, ტყიბული) — ქართველი ეკონომისტი, თანამდებობის პირი, პედაგოგი, პოლიტიკოსი.

1972 წელს დაამთავრა ალექსანდრე წულუკიძის სახელობის ქუთაისის სახელმწიფო პედაგოგიური ინსტიტუტი, აგრეთვე მოსკოვის ხალხთა მეგობრობის ორდენოსანი კოოპერატიული ინსტიტუტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “.

## რესურსები ინტერნეტში
კატეგორია:დაბადებული 14 მაისი
კატეგორია:დაბადებული 1949
კატეგორია:საქართველოს VI მოწვევის პარლამენტის წევრები
კატეგორია:ქუთაისის სახელმწიფო პედაგოგიური ინსტიტუტის კურსდამთავრებულები
კატეგორია:ტყიბულში დაბადებულები
რომან
ვარლამ კილაძე

**ვარლამ კილაძე** (დ. 16 ივლისი, 1962, თბილისი) — ქართველი მათემატიკოსი, პოლიტიკოსი.

1984 წელს დაამთავრა თბილისის სახელმწიფო უნივერსიტეტის მექანიკა-მათემატიკის ფაკულტეტი, 1989 წელს — ასპირანტურა. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები “.

## რესურსები ინტერნეტში
კატეგორია:დაბადებული 16 ივლისი
კატეგორია:დაბადებული 1962
კატეგორია:საქართველოს VI მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
ვარლამ
როლანდ კემულარია

**როლანდ კემულარია** (დ. 5 აპრილი, 1956 , სოფელი ახალხიბულა, ხობის რაიონი) — ქართველი თანამდებობის პირი, ისტორიკოსი, პოლიტიკოსი, სოფლის მეურნეობის მუშაკი.

1978 წელს დაამთავრა თბილისის ალექსანდრე პუშკინის სახელობის პედაგოგიური ინსტიტუტის ისტორიის ფაკულტეტი და საქართველოს სუბტროპიკული მეურნეობის ინსტიტუტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები “. 2008-2012 წლებში — საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“.

## რესურსები ინტერნეტში
კატეგორია:დაბადებული 5 აპრილი
კატეგორია:დაბადებული 1956
კატეგორია:საქართველოს VI მოწვევის პარლამენტის წევრები
კატეგორია:საქართველოს VII მოწვევის პარლამენტის წევრები
კატეგორია:თბილისის პედაგოგიური ინსტიტუტის კურსდამთავრებულები
კატეგორია:საქართველოს სუბტროპიკული მეურნეობის ინსტიტუტის კურსდამთავრებულები
კატეგორია:ხობის მუნიციპალიტეტში დაბადებულები
როლანდ
იაგო კუბლაშვილი

**იაგო კუბლაშვილი** (დ. 24 აპრილი, 1950, ხაშური) — ქართველი ბიზნესმენი, ინჟინერი, პოლიტიკოსი.

დაამთავრა თბილისის ტექნიკური ტექნიკუმი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “.

## რესურსები ინტერნეტში
კატეგორია:დაბადებული 24 აპრილი
კატეგორია:დაბადებული 1950
კატეგორია:საქართველოს VI მოწვევის პარლამენტის წევრები
კატეგორია:ხაშურში დაბადებულები
იაგო
Trust Me

**Trust Me** — „ბეიტსის მოტელის“ პირველი სეზონის მეოთხე ეპიზოდი, რომელიც ეთერში 2013 წლის 8 აპრილს გავიდა.

## მოკლე შინაარსი
ნორმა მთელ რიგ უსიამოვნო მოვლენებს უმკლავდება, რა დროსაც მისი ეჭვები ქალაქის კონკრეტული მაცხოვრებლების მიმართ იზრდება.

## სიუჟეტი
როცა ნორმანი სარდაფში ჯიაოს იპოვის, გაიგონებს, რომ შელბი სახლში დაბრუნდა. ნორმანისთვის გაქცევის საშუალების მისაცემად დილანი, რომელიც ნორმანს უკან გაჰყვა, ზარს რეკავს და შელბის ყურადღებას გადაიტანს. მოგვიანებით დილანი ნორმანს სახლში შეჭრის შესახებ ეკითხება, თუმცა ნორმანი ამას უარყოფს. მომდევნო დღეს ის ემასთან მიდის. ემას მამა ამბობს, რომ ის ავადაა და უკან გაბრუნებულ ნორმანს ეუბნება, რომ ემას ის მოსწონს და ამის გამო წესიერად მოიქცეს; ნორმანი ამბობს, რომ ის წესიერად იქცევა. მოგვიანებით, ნორმანი ბრედლის შეხვდება, რომელიც მამის დაკარგვის გამო დამწუხრებულია, და მეგობრულად გაესაუბრება.

ნორმა შელბისთან ურთიერთობას აგრძელებს. ისინი ერთად დაწოლის შემდეგ მოტელის ოთახიდან გამოდიან, სადაც დილანი დახვდებათ. შელბი იგებს, რომ დილანი ნორმას შვილია. ნორმანი ნორმას ეუბნება, რომ შელბის სახლში ქამრის წამოსაღებად იყო მისული, როგორც თავად დაავალა. ნორმა პასუხობს, რომ ზოგჯერ ის ისეთ რამეებს ხედავს, რაც რეალური არ არის. როცა ნორმანი ამბობს, რომ მან დატყვევებული გოგონა აღმოაჩინა, ნორმა არ უჯერებს, თუმცა შელბის სახლში ყოფნისას სარდაფში ჩაიპარება, რათა საკუთარი თვალით ნახოს. სარდაფში არანაირი კვალი არაა. შელბის უნდა, რომ ნორმანი სათევზაოდ წაიყვანოს, თუმცა ნორმანი დედამისს ეუბნება, რომ წასვლა არ უნდა; ნორმა გაბრაზდება და მას წასვლას აიძულებს. შელბი ნორმანს ეუბნება, რომ ერთმანეთის ნდობის მოპოვება უნდა, რადგან მასზე და დედამისზე ზრუნვა სურს. მათი სათევზაო მოგზაურობა მალევე დასრულდება, რადგან შელბის კით სამერსის ხელის პოვნისას გამოიძახებენ.

ნორმას განყოფილებაში შეკითხვებს დაუსვამენ და მომხდართან ყველანაირ კავშირს უარყოფს. ის ღელავს, რომ მოტელის ძველ ხალიჩას იპოვნიან, რომელიც კით სამერსის ხელზე არსებულ ქსოვილს დაემთხვევა. ღამით ნორმანი დილანს მთელ ამბავს მოუყვება და ის დახმარებას დაჰპირდება. შედეგად ძმები ერთმანეთს უფრო უახლოვდებიან. დილანი ნორმანს დაარწმუნებს, რომ ბრედლის სახლში წავიდეს. ბრედლი ნორმანს მადლობას უხდის იმისთვის, რომ მძიმე დროს მის გვერდით იყო, რის შემდეგაც ისინი ერთად დაწვებიან. როცა ნორმა დილანისგან იგებს, რომ ნორმანი გოგოსთან ერთადაა, ძალიან განაწყენდება, რის შემდეგაც დილანი მას დაუპირისპირდება, ეუბნება, რომ იცის, რაც ჩაიდინა და ეს მისგან ნორმანის წაყვანის უფლებას აძლევს. ნორმა დილანს ფიზიკურად დაესხმება თავს. ამ დროს პოლიცია მოდის და ნორმას კით სამერსის მკვლელობისთვის აკავებს.

## მსახიობები
### მთავარი
* ვერა ფარმიგა — ნორმა ბეიტსი
* ფრედი ჰაიმორი — ნორმან ბეიტსი
* მაქს ტირიოტი — დილან მასეტი
* ნიკოლა პელცი — ბრედლი მარტინი

### მოწვევით
* დიანა ბანგი — ჯიაო
* ნესტორ კარბონელი — ალექს რომერო
* იენ ჰარტი — უილ დეკოდი
* მაიკ ფოგელი — ზაკ შელბი

## შენიშვნები
*ამ ეპიზოდს 2.30 მლნ-მა ადამიანმა უყურა.

## მუსიკა
## რესურსები ინტერნეტში
## სქოლიო
1.4
Pro Evolution Soccer 2012

**Pro Evolution Soccer 2012**, უფრო ცნობილი როგორც **PES 2012** — სპორტული კომპიუტერული თამაში, რომელიც შექმნა კომპანია KONAMI-მ და თვითონვე გამოაქვეყნა. გამოვიდა 2011 წლის 27 სექტემბერს პლატფორმებისათის Xbox 360, PlayStation 2, PlayStation 3, PlayStation, PlayStation Portable, Microsoft Windows, Wii, Nintendo 3DS, iOS, Windows Phone 7, Xperia Play. PES 2012 არის წინა ვერსიებთან შედარებით გაუმჯობესებული და გამოირჩევა მოქმედებების რეალურობით. თამაშის გარეკანზე გამოსახულია პორტუგალიელი ფეხბურთელი კრიშტიანუ რონალდუ. თამაშში შესულია 30 საფეხბურთო სტადიონი, მაგრამ თამაში გვაძლევს საშუალებას თავად შევქმნათ და დავამატოთ სტადიონები. თამაშის წინა სერია იყო Pro Evolution Soccer 2011, ხოლო მომდევნო – Pro Evolution Soccer 2013.

## რესურსები ინტერნეტში 
* ოფიციალური საიტი .

კატეგორია:პერსონალური კომპიუტერული თამაშები
კატეგორია:2011 წლის ვიდეო თამაშები
კატეგორია:Pro Evolution Soccer
გოჩა კუპრავა

**გოჩა კუპრავა** (დ. 3 აგვისტო, 1970, სოფ. ძველი აბაშა, აბაშის რაიონი) — ქართველი ინჟინერი, პოლიტიკოსი.

1993 წელს დაამთავრა საქართველოს ტექნიკური უნივერსიტეტის სამშენებლო ფაკულტეტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები “. 2008-2012 წლებში — საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“.

## რესურსები ინტერნეტში
კატეგორია:დაბადებული 3 აგვისტო
კატეგორია:დაბადებული 1970
კატეგორია:საქართველოს VI მოწვევის პარლამენტის წევრები
კატეგორია:საქართველოს VII მოწვევის პარლამენტის წევრები
კატეგორია:საქართველოს ტექნიკური უნივერსიტეტის კურსდამთავრებულები (1993)
კატეგორია:აბაშის მუნიციპალიტეტში დაბადებულები
გოჩა
რიჩარდ სინგი

**რიჩარდ ლორენს მილინგტონ სინგი** (; დ. 28 ოქტომბერი, 1914 — გ. 18 აგვისტო, 1994) — ბრიტანელი ბიოქიმიკოსი და 1952 წლის ნობელის პრემიის ლაურეატი ქიმიაში, არჩერ მარტინთან ერთად. 

## ბიოგრაფია
რიჩარდ ლორენს მილინგტონი დაიბადა ლივერპულში, ინგლისში. იყო ლაურენს მილინგტონ სინგის და კატერინა სვენის ვაჟი.  

განათლება მიიღო ველინგტონში, უინჩესტერის კოლეჯში. ქიმია შეისწავლა კემბრიჯის უნივერსიტეტში. კარიერის მნიშვნელოვანი ნაწილი კვლევებს დაუთმო „მატყლის ინდუსტრიების კვლევით ასოციაციაში“, ლიდზი (1941-1943), „ლისტერის პროფილაქტიკური მედიცინის ინსტიტუტი“, ლონდონი (1943-1948), „როუეტის კვლევითი ინსტიტუტი“, აბერდინი (1948-1967), „საკვების კვლევითი ინსტიტუტი“, ნორვიჩი (1967-1976). 

ლიდზიში მუშაობისას არჩერ მარტინთან ერთად გამოიგონა დანაყოფი ქრომატოგრაფია, ტექნიკა რომელმაც დიდი რევოლუცია მოახდინა ანალიტიკურ ქიმიაში. 1942 წლიდან 1948 წლამდე შეისწავლა პროტეინის ჯგუფის, გრამიციდინის პეპტიდები, ეს ნამუშევარი ინსულინის სტრუქტურის დასადგენად, მოგვიანებით გამოიყენა ფრედერიკ სენგერმა. 1950 წელს გახდა სამეფო საზოგადოების წევრი. 

1943 წელს სინგი დაქორწინდა ენ დევის სტივენზე (1916-1997).

## რესურსები ინტერნეტში
* ფაქტები რიჩარდ სინგიზე 

## სქოლიო
კატეგორია:ბრიტანელი ბიოქიმიკოსები
კატეგორია:ბრიტანელი ნობელის პრემიის ლაურეატები
კატეგორია:ნობელის პრემიის ლაურეატები ანბანის მიხედვით
ფირუზ კოჩობაშვილი

**ფირუზ კოჩობაშვილი** (დ.	7 აგვისტო, 1951, ახალციხე) — ქართველი ეკონომისტი, პოლიტიკოსი.

1974 წელს დაამთავრა  მოსკოვის კვების მრეწველობის ინსტიტუტი. 1974-1976 წლებში იყო ბორჯომის ხორცისა და რძის კომბინატის, მუშა, ეკონომისტი, მთავარი ეკონომისტი. 1976-1977 წლებში იხდიდა სავალდებულო სამხედრო სამსახური. 1977-1983 წლებში მუშაობდა ბორჯომის ხორცისა და რძის კომბინატში. 1983-1991 წლებში ბორჯომის აგროსამრეწველო გაერთიანების განყოფილების უფროსი. 1991-2000 წლებში ბორჯომის საყოფაცხოვრებო მომსახურების სამმართველოს უფროსი. 2000-2001 წლებში მუშაობდა შპს „ბიგში“. 2005-2008 წლებში სამცხე-ჯავახეთის მხარეში საქართველოს პრეზიდენტის სახელმწიფო რწმუნებული. 2008 წლის 19 თებერვლიდან 2008 წლის 7 ივნისამდე იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები“.

## რესურსები ინტერნეტში
კატეგორია:დაბადებული 7 აგვისტო
კატეგორია:დაბადებული 1951
კატეგორია:საქართველოს VI მოწვევის პარლამენტის წევრები
კატეგორია:ახალციხეში დაბადებულები
ფირუზ
Pro Evolution Soccer 2013

**Pro Evolution Soccer 2013**, უფრო ცნობილი როგორც **PES 2013** — სპორტული ვიდეო თამაში, რომელიც შექმნა და გამოსცა იაპონურმა კომპანია Konami-მ. გამოვიდა 2012 წლის 20 სექტემბერს შემდეგი პლატფორმებისათის: Xbox 360, PlayStation 2, PlayStation 3, PlayStation Portable, Microsoft Windows, Wii, Nintendo 3DS. „PES 2013“ არის წინა ვერსიებთან შედარებით გაუმჯობესებული და გამოირჩევა მოქმედებების რეალურობით. თამაშის გარეკანზე გამოსახულია პორტუგალიელი ფეხბურთელი კრიშტიანუ რონალდუ. თამაშის წინა სერია იყო „Pro Evolution Soccer 2012“, ხოლო მომდევნო — „Pro Evolution Soccer 2014“.

თამაშმა მიიღო დადებითი შეფასებები ვიდეო თამაშების კრიტიკოსებისაგან. საერთო განხილვების საიტ  Metacritic-ზე PS3-ის ვერსია ფლობს 82/100, X360-ის ვერსია — 82/100, PC ვერსია — 80/100, Wii-ის ვერსია — 60/100.

## რესურსები ინტერნეტში 
* ოფიციალური საიტი .
* 

## სქოლიო
კატეგორია:პერსონალური კომპიუტერული თამაშები
კატეგორია:2012 წლის ვიდეო თამაშები
კატეგორია:Pro Evolution Soccer
კატეგორია:Games for Windows-ისთვის სერტიფიცირებული თამაშები
კატეგორია:IOS-ის თამაშები
კატეგორია:Nintendo 3DS-ის თამაშები
კატეგორია:Nintendo 3DS eShop-ის თამაშები
კატეგორია:Nintendo Wi-Fi Connection-ის თამაშები
კატეგორია:Nintendo Network-ის თამაშები
კატეგორია:PlayStation 2-ის თამაშები
კატეგორია:PlayStation 3-ის თამაშები
კატეგორია:PlayStation Portable-ის თამაშები
კატეგორია:Pro Evolution Soccer
კატეგორია:Wii-ის თამაშები
კატეგორია:Wii Wi-Fi-ის თამაშები
კატეგორია:Windows-ის თამაშები
კატეგორია:Xbox 360-ის თამაშები
კატეგორია:ვიდეო თამაშები შემუშავებული იაპონიაში
ზურაბ კოსტავა

**ზურაბ კოსტავა** (დ. 17 მარტი, 1970, თბილისი) — ქართველი ბიზნესმენი, ინჟინერი, პოლიტიკოსი.

1993 წელს დაამთავრა საქართველოს ტექნიკური უნივერსიტეტის მეტალურგიის ფაკულტეტი სპეციალობით - ლითონების წნევით დამუშავების მანქანები და ტექნოლოგია. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „მემარჯვენე ოპოზიცია, მრეწველები, ახლები“.

## რესურსები ინტერნეტში
კატეგორია:დაბადებული 17 მარტი
კატეგორია:დაბადებული 1970
კატეგორია:საქართველოს VI მოწვევის პარლამენტის წევრები
კატეგორია:საქართველოს ტექნიკური უნივერსიტეტის კურსდამთავრებულები (1993)
კატეგორია:თბილისში დაბადებულები
ზურაბ
კოლსონ უაიტჰედი

**კოლსონ უაიტჰედი** (; დ. 6 ნოემბერი, 1969, ნიუ-იორკი) — ამერიკელი მწერალი, ორგზის პულიცერის პრემიის ლაურეატი 2017 და 2020 წლებში კატეგორიაში „საუკეთესო მხატვრული წიგნი“.

## ბიოგრაფია 
დაიბადა 1969 წლის 6 ნოემბერს ნიუ-იორკში, ბავშვობა მანჰეტენზე გაატარა. სწავლობდა ტრინიტის სკოლაში (მანჰეტენი). 1991 წელს დაამთავრა ჰარვარდის უნივერსიტეტი. პროზის წერა დაიწყო პოპ კულტურის მიმომხილველად ყოველკვირეულ გაზეთ „The Village Voice“-ში მუშაობის დროს.

1999 წელს გამოქვეყნდა მისი სადებიუტო რომანი „ინტუიციონისტი“, რომელიც მოგვითხრობს ინსპექტორ ლილუ მეი უოტსონზე, რომელიც ცდილობს გაარკვიოს ლიფტის დაცემის მიზეზი.

2001 წელს გამოქვეყნდა „ჯონ ჰენრის დღეები“. რომანში მოქმედება ვითარდება ასი წლის წინ, როდესაც ჟურნალისტი ჯ. სატერი სტუმრობს ლეგენდარული ტრეკმენის ხსოვნისადმი მიძღვნილ ფესტივალს.

შემდეგი რომანი, „აპექსი მალავს ჭრილობას“, გამოვიდა 2006 წელს და მოგვითხრობს კონსულტანტის შესახებ, რომელმაც უნდა შეაფასოს სახელების ვარიანტები ქალაქის სახელწოდების შესაცვლელად.

2009 წელს გამოიცა რომანი „საგ ჰარბორი“ იმის შესახებ, თუ როგორ გაატარეს 80-იან წლებში ორმა შავმა ძმამ ზაფხულის არდადეგები საგ ჰარბორში — ქალაქში, სადაც ძირითადად თეთრი მოსახლეობა ცხოვრობს. 2011 წელს მწერალმა გამოაქვეყნა პოსტპოკალიპტიკური რომანი ზონა ნომერი ერთი — ნაწარმოები ვირუსის შესახებ, რომელიც აინფიცირებს ხალხს და ზომბად აქცევს მათ.

2016 წელს გამოიცა რომანი „მიწისქვეშა რკინიგზა“, რომელშიც მოთხრობილია ორი მონის შესახებ, რომლებიც მოახერხებენ პლანტაციიდან თავის დაღწევას საიდუმლოებით მოცული სისტემის წყალობით, რომელსაც ეწოდება მიწისქვეშა რკინიგზა. წიგნმა ავტორს მრავალი ჯილდო მოუტანა: წიგნის ეროვნული ჯილდო (2016), ენდრიუ კარნეგის მედალი (2017), არტურ კლარკის პრემია (2017).

## ნამუშევრები 
### რომანები 
* *The Intuitionist* (1999)
* *John Henry Days* (2001)
* *Apex Hides the Hurt* (2006)
* *Sag Harbor* (2009)
* *Zone One* (2011)
* *The Underground Railroad* (2016)
* *The Nickel Boys* (2019)
* *Harlem Shuffle* (2021)

## სქოლიო 
კატეგორია:ჰარვარდის უნივერსიტეტის კურსდამთავრებულები
კატეგორია:XX საუკუნის ამერიკელი რომანისტები
კატეგორია:XXI საუკუნის ამერიკელი რომანისტები
კატეგორია:ამერიკელი მამაკაცი რომანისტები
კატეგორია:აფრო-ამერიკელი რომანისტები
კატეგორია:პოსტმოდერნისტი მწერლები
კატეგორია:XX საუკუნის ამერიკელი მამაკაცი მწერლები
კატეგორია:XXI საუკუნის ამერიკელი მამაკაცი მწერლები
კატეგორია:მწერლები ანბანის მიხედვით
კატეგორია:ცოცხალი ადამიანები
კატეგორია:ნიუ-იორკში დაბადებულები
მილორად მაჟიჩი

**მილორად მაჟიჩი** (სერბულ-კირილური: Милорад Мажић); დ. 23 მარტი, 1973) — სერბი საფეხბურთო მსაჯი. ნამსაჯები აქვს 2018 წლის უეფა-ს ჩემპიონთა ლიგის ფინალი. მაჟიჩმა იმსაჯა ორ მსოფლიო ჩემპიონატზე (2014, 2018), 2016 წლის ევროპის ჩემპიონატსა და 2017 წლის კონფედერაციათა თასზე. 2016 წელს იმსაჯა უეფა-ს ევროპა ლიგის ფინალური შეხვედრა.

## სქოლიო
კატეგორია:დაბადებული 1973
კატეგორია:დაბადებული 23 მარტი
კატეგორია:საფებურთო მსაჯები
კატეგორია:ცოცხალი ადამიანები
ედი ვან ჰალენი

**ედვარდ (ედი) ლოდევეიკ ვან ჰალენი** (; დ. 26 იანვარი, 1955 — გ. 6 ოქტომბერი, 2020) — ნიდერლანდური წარმოშობის ამერიკელი გიტარისტი, სიმღერების ავტორი და მუსიკალური პროდიუსერი, ელექტრო გიტარებისა და გამაძლიერებელი აპარატურის კონსტრუქტორი.  ამერიკული როკ-ჯგუფის, Van Halen-ის თანადამაარსებელი და წამყვანი გიტარისტი.

ვან ჰალენი დაიაბადა 1955 წლის 26 იანვარს ამსტერდამში,  იან და ეჟენია ვან ჰალენების ოჯახში. გარკვეული ხნის შემდეგ ოჯახი საცხოვრებლად ჯერ ნეიმეგენში, ხოლო 1962 წელს აშშ-ში გადავიდა.

1972 წელს ძმასთან ერთად დააარსა როკ-ჯგუფი „Van Halen“, რომელშიც ასევე შედიოდა ბას-გიტარისტი და ბექ-ვოკალი მარკ სტოუნი. მოგვაინებით მათ შეუერთდა ვოკალისტი, დევიდ ლი როთი. 1977 წელს ჯგუფმა კონტრაქტი გააფრომა Warner Records-თან.

ჯგუფის გარეთ ვან ჰალენი სოლო კარიერითა და სხვადასხვა პროექტებში მონაწილეობით იყო დაკავებული. თანამშრომლობდა ისეთ ცნობილ შემსრულებლებთან როგორებიც არიან მაიკლ ჯექსონი, ბრაიან მეი, სემი ჰაგარი, Black Sabbath, როჯერ უოტერსი, Toto და LL Cool J. აგრეთვე მან და მისმა ძმამ მონაწილეობა მიიღეს რამდენიმე ფილმის საუნდტრეკის შექმნაში.

ვან ჰალენს ახასიათებდა გიატარაზე დაკვრის საკუთარი სტილი. იგი მიჩნეულია ტეპინგის ერთ-ერთ პირველ პოპულარიზატორად. 2003 წელს, ჟურნალმა „Rolling Stone“-მა ედი ვან-ჰალენი 100 უდიდეს გიარისტთა შორის 71-ე ადგილზე დაასახელა, ხოლო 2012 წელს, ჟურნალმა „Guitar World“-მა სიაში „ყველა დროის 100 უდიდესი გიტარისტი“ მას პირველი ადგილი მიუჩინა.

## რესურსები ინტერნეტში
* Van Hallen-ის ოფიციალური საიტი
* 
*ედი ვან ჰალენი  — Biography.com
* 
* 

## სქოლიო
კატეგორია:XX საუკუნის ამერიკელი გიტარისტები
კატეგორია:XXI საუკუნის ამერიკელი გიტარისტები
კატეგორია:ამერიკელი კინოკომპოზიტორები
კატეგორია:ამერიკელი მძიმე მეტალ გიტარისტები
კატეგორია:ამერიკელი მამაკაცი გიტარისტები
კატეგორია:ამერიკელი როკ-გიტარისტები
კატეგორია:წამყვანი გიტარისტები
კატეგორია:მამაკაცი კინოკომპოზიტორები
კატეგორია:Van Halen-ის წევრები
კატეგორია:როკ-ენ-როლის დიდების დარბაზში შესული შემსრულებლები
სოფიო ლარცულიანი

**სოფიო ლარცულიანი** (დ. 27 სექტემბერი, 1965, სოფელი ორბელი, ცაგერის რაიონი) — ქართველი პოლიტიკოსი, ფილოლოგი.

1999 წელს დაამთავრა თბილისის სულხან-საბა ორბელიანის სახელობის პედაგოგიური ინსტიტუტის ქიმია-ბიოლოგიის ფაკულტეტი. 2004-2008 წლებში იყო საქართველოს მე-6 მოწვევის პარლამენტის წევრი (ბოლნისის მაჟორიტარი), საარჩევნო ბლოკი: „ნაციონალური მოძრაობა — დემოკრატები “.

## რესურსები ინტერნეტში
კატეგორია:დაბადებული 27 სექტემბერი
კატეგორია:დაბადებული 1965
კატეგორია:საქართველოს VI მოწვევის პარლამენტის წევრები
კატეგორია:ცაგერის მუნიციპალიტეტში დაბადებულები
სოფიო
ელგუჯა მაკარაძე

**ელგუჯა მაკარაძე** (დ. 30 იანვარი, 1963, სოფელი ოლადაური, შუახევის რაიონი — გ. 6 იანვარი, 2022) — ქართველი პოლიტიკოსი, ფილოლოგი.

1986 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი. 2004–2008 წლებში იყო საქართველოს მე-6 მოწვევის პარლამენტის წევრი (შუახევის მაჟორიტარი), საარჩევნო ბლოკი: „ნაციონალური მოძრაობა — დემოკრატები“. 2008–2012 წლებში — საქართველოს მე-7 მოწვევის პარლამენტის წევრი (შუახევის მაჟორიტარი), საარჩევნო ბლოკი „ერთიანი ნაციონალური მოძრაობა — გამარჯვებული საქართველოსთვის“.

## რესურსები ინტერნეტში 
კატეგორია:დაბადებული 30 იანვარი
კატეგორია:დაბადებული 1963
კატეგორია:გარდაცვლილი 6 იანვარი
კატეგორია:გარდაცვლილი 2022
კატეგორია:საქართველოს VI მოწვევის პარლამენტის წევრები
კატეგორია:საქართველოს VII მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:შუახევის მუნიციპალიტეტში დაბადებულები
ელგუჯა